Vienošanās Nr. RDA-25-124-lī-1
par 2025. gada 19.jūnija  līguma Nr. RDA-25-124-lī
  “Bezpilota gaisa kuģu un ar to vadību saistītās programmatūras iegāde Rīgas valstspilsētas pašvaldības policijas vajadzībām”  grozījumiem

Vienošanās parakstīšanas datums ir  pēdējā pievienotā droša elektroniskā paraksta laika zīmoga datums, Rīgā
Rīgas valstspilsētas pašvaldības aģentūra “Rīgas digitālā aģentūra”, reģistrācijas numurs: 90011524360, Brīvības iela 49/53, Rīga, LV-1010, (turpmāk – Pasūtītājs) tās […], no vienas puses un
[bookmark: _Hlk118808339]SIA “METRUM”,  vienotais reģistrācijas numurs: 40003388748, juridiskā adrese: Ģertrūdes iela 47-3, Rīga, LV-1011, (turpmāk – Piegādātājs) tās […] no otras puses, 

Pasūtītājs un Piegādātājs kopā turpmāk sauktas Puses un katrs atsevišķi Puse, pamatojoties uz:
1) starp Pusēm 2025. gada 19. jūnijā noslēgto līgumu Nr. RDA-25-124-lī “Bezpilota gaisa kuģu un ar to vadību saistītās programmatūras iegāde Rīgas valstspilsētas pašvaldības policijas vajadzībām” (turpmāk – Līgums);
2) Līguma 11.1. punktu, kas noteic, ka par Līguma grozījumiem Puses vienojas rakstiski. Rakstiskās vienošanās tiek abpusēji parakstītas, un ir pievienojamas Līgumam kā neatņemamas sastāvdaļas;
3) Līguma 11.2. punktu, kas noteic, ka Puses veic grozījumus, ievērojot Publisko iepirkumu likuma 61. panta noteikumus.;
[bookmark: _Hlk216767010]4) Līguma 11.3.1.punktu, kas noteic, ka līgumsaistību izpildes termiņš var tikt pagarināts, ja saistību nav iespējams izpildīt termiņā no Piegādātāja neatkarīgu apstākļu dēļ (trešo personu saistību kavējumi, meteoroloģiskie apstākļi, kuri nepieļauj testēšanu). Piegādātājam ir pienākums pamatot šādu apstākļu esamību un ietekmi uz Līguma izpildi. Šādā gadījumā saistību izpildes termiņš tiek pagarināts par kavējuma laiku, bet nepārsniedzot CEF Digital programmas projekta “5G sistēmu attīstība dzīvību un sabiedrības veselības aizsardzībai Rīgā – 5G4LIVES” ID APS1609 projekta termiņu vai tā pagarinājumu termiņu;
5)  2025.gada 11.decembra saņemto Piegādātāja lūgumu par termiņa pagarināšanu līdz 2026.gada 20.janvārim, ņemot vērā ražotāja SIA “Atlas Aerospace” detaļu piegādes kavējumu;
6)  Pasūtītājs ir izvērtējis 2025.gada 11. decembrī saņemto Izpildītāja lūgumu par termiņa pagarināšanu, kā arī izskatījis vēstulei pievienoto detaļu ražotāja paziņojumu un apstiprina, ka konkrētajā situācijā ir pieļaujams termiņa pagarinājums,

Puses noslēdz šādu vienošanos (turpmāk – Vienošanās):
1. Izteikt Līguma 4.4.1.punktu šādā redakcijā “līdz 2026. gada 20. janvārim  – viena BGK, pagaidu dokstacijas uzstādīšana testēšanas vajadzībām un programmatūras piegāde testēšanas vajadzībām (programmatūras izstrāde 80 (astoņdesmit) procenti)”.
2. Vienošanās stājas spēkā tās abpusējas parakstīšanas brīdī.
3. Vienošanās ir Līguma neatņemama sastāvdaļa. 
4. Līguma noteikumi, kas nav pretrunā ar Vienošanās noteikumiem, paliek spēkā tādi, kādi tie bija pirms Vienošanās noslēgšanas.

